SL Uradni list Evropske unije C 163/4

Sporočilo francoske Vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano dovoljenje „Permis Lons-le-Saunier“)

(2006/C 163/04)

(Besedilo velja za EGP)

Družba European Gas Limited s sedežem na 11 rue Tonduti de l'Escarène, je 30. junija 2005 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Lons-le-Saunier“, za obdobje petih let na površini 3 795 kvadratnih kilometrov, ki pokriva del ozemlja departmajev Ain, Saône et Loire, Jura in Doubs.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami, pri čemer izhodiščni poldnevnik poteka skozi Pariz.

TOČKE ZEMLJEPISNA DOLŽINA ZEMLJEPISNA ŠIRINA A 4,20 V z.d. 52,20 S. z.š. B 4,20 V z.d. 52,00 S. z.š. C 4,10 V z.d. 52,00 S. z.š. D 4,10 V z.d. 51,90 S. z.š. E 3,90 V z.d. 51,90 S. z.š. F 3,90 V z.d. 51,70 S. z.š. G 3,70 V z.d. 51,70 S. z.š. H 3,70 V z.d. 51,60 S. z.š. I 3,40 V z.d. 51,60 S. z.š. J 3,40 V z.d. 51,50 S. z.š. K 3,30 V z.d. 51,50 S. z.š. L 3,30 V z.d. 51,40 S. z.š. M 3,10 V. z.d. 51,40 S. z.š. N 3,10 V z.d. 51,30 S. z.š. E 2,80 V z.d. 51,30 S. z.š. P 2,80 V z.d. 51,50 S. z.š. Q 2,90 V z.d. 51,50 S. z.š. R 2,90 V z.d. 51,80 S. z.š. S 3,10 V z.d. 51,80 S. z.š. T 3,10 V z.d. 51,90 S. z.š. U 3,30 V z.d. 51,90 S. z.š. V 3,30 V z.d. 52,00 S. z.š. W 3,70 V z.d. 52,00 S. z.š. X 3,70 V z.d. 52,10 S. z.š. Y 3,90 V z.d. 52,10 S. z.š. Z 3,90 V z.d. 52,20 S. z.š.

Predložitev zahtevkov

Vlagatelji začetnih in konkurenčnih zahtevkov morajo dokazati, da izpolnjujejo pogoje, potrebne za pridobitev dovoljenja, opredeljene v členih 3, 4 in 5 spremenjenega odloka 95-427 z dne 19. aprila 1995 o rudarskih pravicah.

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 95-427 z dne 19. aprila 1995 o rudarskih pravicah (Journal officiel de la République française, 22. april 1995).

Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete najkasneje 15. februarja 2008.

Pogoji in zahteve za izvajanje dejavnosti in njeno prenehanje

Vlagatelji se sklicujejo na člena 79 in 79.1 rudarskega zakonika in na spremenjeni odlok št. 95-696 z dne 9. maja 1995 o odprtju rudarskih del in rudniškem nadzoru (Journal officiel de la République française, 11. maj 1995).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 (telefon: (33-1) 44 97 23 02, telefaks: (33) 144 97 05 70].

Zgoraj omenjene zakonske in druge določbe so na voljo na spletni strani: http:// www.legifrance.gouv.fr.

(1) UL L 164, 30.6.1974, str. 3.